Apocalypse: Save Us

Apocalypse: Save Us הוא אלבום האולפן הקוריאני השני של להקת הבנות הדרום קוריאנית דרים קאצ'ר. הוא יצא לאור ב-12 באפריל 2022 על ידי דרימקאצ'ר קומפני, והופץ על ידי Sony Music. האלבום כולל ארבע-עשרה רצועות, כולל הסינגל המוביל "Maison", בנוסף לשבעה שירי סולו, והוא זמין בגרסאות "S" ,"A", "V", ו-"E"

האלבום הוא תחילתה של הטרילוגיה החדשה Apocalypse של דרים קאצ'ר, לאחר סיום הטרילוגיה הקודמת - Dystopia. מבחינת מכירות, האלבום מכר למעלה מ-136,239 עותקים. הקבוצה זכתה לראשונה בפרס, בתוכנית המוזיקהMBC M's Show Champion, על הסינגל "Maison." האלבום זכה לביקורות חיוביות.

 רקע ושחרור 
ב-24 במרץ 2022, דרים קאצ'ר פרסמה טיזר של ״קוד מסתורין״ לקאמבק הקרוב שלהם. מאוחר יותר נחשף כי דרים קאצ'ר ישובו לפעילות ב-12 באפריל.

טיזרים רשמיים של האלבום שוחררו לראשונה ב-28 במרץ: רשימת רצועות, תמונות קונספט אישיות וקבוצתיות, קטעי ריקוד וטיזר לקליפים. האלבום והקליפ לאלבום יצאו ב-12 באפריל 2022. הלהקה ציינה את הוצאת האלבום על ידי אירוח מיני קונצרט מיוחד בקוריאה, שהיה זמין גם באופן מקוון למעריצים בכל העולם. סיבוב הופעות עולמי בשם 2022 Dreamcatcher World Tour [Apocalypse: Save Us] המשויך לאלבום הוכרז ב-27 באפריל 2022, עם שמונה הופעות בארצות הברית. שני תאריכים נוספים לסיבוב ההופעות (במקסיקו סיטי ובלוס אנג'לס) הוכרזו ב-14 ביוני 2022.

 תוכן האלבום 
הסינגל הראשי "Maison" הוא שיר המתואר כ"זעקה לעזרה" להצלת כדור הארץ מאפוקליפסה הנגרמת כתוצאה מאדישות אנושית, התחממות כדור הארץ, וזיהום סביבתי שם השיר נרמז בטיזר האלבום הראשון באמצעות קוד המורס '321124433433'.

״Maison״ היא המילה הצרפתית לבית, ובשיר המילה מתייחסת לכדור הארץ, כוכב הלכת הידוע היחיד המתאים לקיום חיים. לאלבום ישנה משמעות רבה יחסית עבור חברות הלהקה שכן הוא כולל שירי סולו בביצוע כל אחת מהחברות. ההפקה הכוללת בוצעה על ידי המלחינים Leez ו-Ollounder, ששיתפו פעולה בעבר באלבומים Nightmare ובטרילוגיה הקודמת- Dystopia.

 קידום 
ב-27 באפריל 2022 הכריזה דרים קאצ'ר על סיבוב ההופעות Apocalypse: Save Us World Tour המתוכנן להתקיים בין ה-28 ביוני ליולי 2022. מכירת הכרטיסים החלה ב-15 ביוני בשעה 8:00 דרך האתר Ticketmaste. החלק של סיבוב ההופעות בצפון אמריקה היה אמור להסתיים במקור בלוס אנג'לס, אך הקבוצה הוסיפה הופעה נוספת במקסיקו סיטי ב-20 ביולי.

 הצלחה מסחרית 
נכון למאי 2022, האלבום מכר למעלה מ-136,239 עותקים. הוא הופיע לראשונה במקום ה-4 במצעד השבועי של סירקל צ'ארט, והמשיך לשיא במקום ה-8 במצעד האלבומים החודשיים של סירקל צ'ארט עם 126,654 מכירות לחודש אפריל. לפי Hanteo Charts, האלבום מכר יותר מ-85,000 עותקים בשבוע הראשון מאז יציאתו לאור, עם 54,131 עותקים שנמכרו ביום הראשון ליציאתו. דרים קאצ'ר הגיעה לשיא הבכורה שלה במצעד הפיני הרשמי, והגיע למקום ה-26. הן גם זכו בזכייה הראשונה שלהן בתוכנית מוזיקה (1,924 ימים לאחר הופעת הבכורה שלהם ב-2017) עם "Maison" ב-MBC M's Show Champion. ב-26 באפריל, דרים קאצ'ר ביצעו הופעת סיום בתוכנית The Show של MTV SBS, שם הם זכו בזכייה השנייה בתוכנית המוזיקה. הקליפ צבר כ-97 מיליון צפיות נכון לינואר 2024.

Tanu Raj מהמגזין- NME דירג את האלבום ב-3 מתוך 5 כוכבים וכתב "בעוד שדרים קאצ'ר מתמודדים עם שינויי אקלים בנושא של אלבום האולפן השני שלהם, המאמץ נראה קצת לא במקום לעומת האופטימיות הצעירה של האלבום והשמירה על קצב מטורף לאורך האלבום, "Maison" מדגיש דחיפות שנראה שחסרה ברבים בכל הנוגע לשינויי אקלים".

 רשימת רצועות 

 ראו גם 
דרים קאצ'ר

 הערות שוליים 

קטגוריה:אלבומים בקוריאנית
קטגוריה:אלבומי חברת סוני מיוזיק אנטרטיינמנט
__לחיפוש__
קטגוריה:אלבומי קיי-פופ